Jonaitiškių dvaras

Jonaitiškių dvaras – buvęs dvaras Jonaitiškių kaime (Radviliškio rajonas), prie kelio . Dvarą supa nedidelis parkas, išlikęs rūmų pastatas, svirnas, klėtis, seklyčia, pirkia. Dvaras nuomojamas kaip kaimo turizmo sodyba.Jonaitiškių dvaras. Inforadviliskis.lt (tikrinta 2024-10-01). Buvusi Kultūros paveldo vertybė.Radviliškio rajono dvarų sąvadas. Radviliskis.lt (tikrinta 2024-10-01).

 Istorija 

Jonaitiškių dvaras įkurtas 1850 m. – tais metais pastatytas pagrindinis dvarvietės pastatas. Dvarą įkūrė grafų Zubovų-Oertelių šeima, kurių kilmingi protėviai ne tik Zubovai, bet ir Čiurlioniai. Oerteliai kaimą įsigijo XIX a. pradžioje ar kiek vėliau. Per 1863–1864 m. sukilimą Oerteliai ne tik rėmė sukilėlius, kurie laikėsi Didžiojo Tyrulio pelkėse, bet dvaro savininkas Johan von Oertel pats dalyvavo jame ir praradęs sveikatą vėliau mirė. XIX a. pabaigoje – XX a. iki 1944 m. dvarą valdė Johano sūnus Jonas Oertelis (1871–1961). Jono vardu pavadintas ir dvaras, ir kaimas – Jonaitiškiai. Oerteliai buvo sulenkėję katalikai, gana dosnūs ir neturtingiems. Jonas turėjo dvi žmonas, su pirmąja Stanislova susilaukė 17 vaikų. 1920 m. rūpindamasi dvaro darbuotojais, Stanislava užsikrėtė šiltine ir mirė. 1927 m. dvaro savininkas dar kartą vedė – šįkart buvusią savo vaikų mokytoją iš užsienio Zofiją Filleborn. Ji pagimdė sūnų Steponą.

Oerteliai susigiminiavo su Zubovais vedybų keliu: Vladimiro Zubovo (1887–1959) duktė Ona ištekėjo už Mečislovo Oertelio, jau tarpukario Lietuvoje baigusio Panevėžio lenkų gimnaziją, vėliau tapusio Lietuvos karininku, dar vėliau – agronomu. Mečislovas Oertelis buvo grafas, agronomas, mokslininkas (parašė ir apsigynė disertaciją), aukštosios mokyklos dėstytojas, galiausiai Jonavos rajono kolūkio „Komunaras” pirmininkas. Trumpai ragavo ir tremties duonos. Iš ten jį ištraukė giminaičiai, gyvenę Maskvoje.

Jo sūnus taip pat buvo Vladimiras (1907–2007), garsus architektas, vedė M. K. Čiurlionio dukrą Danutę. D. Čiurlionytės motina Sofija Kymantaitė, rašytoja ir visuomenės veikėja, buvo iš lietuviškos bajorų Kymantų giminės, o tėvas iš miestelėnų. Taip susijungė trys bajoriškos ir viena nebajoriška giminės. 1944 m. J. Ortelis su šeima ir dalimi savarankiškai gyvenusių vaikų pasitraukė iš Lietuvos ir vėliau įsikūrė Australijoje, kur ir mirė.Jonaitiškis: vienos nuotraukos intriga. 2024-07-25, Radviliskiokrastas.lt (tikrinta 2024-10-01).

 Šaltiniai 

 Nuorodos 


Kategorija:Radviliškio rajono dvarai